b'\n_START_ARTICLE_\nPer Mattingsdal\n_START_SECTION_\nBakgrunn\n_START_PARAGRAPH_\nPer begynte sin vektl\xc3\xb8fterkarriere som aktiv vektl\xc3\xb8fter. Deretter gikk han inn som tillitsvalgt, og han har hatt verv p\xc3\xa5 alle niv\xc3\xa5er i norsk og internasjonal vektl\xc3\xb8fting. Han var varamedlem og styremedlem i Norges Vektl\xc3\xb8fterforbund fra 1985-1989. Deretter var han visepresident i vektl\xc3\xb8fterforbundet fra 1989-1993, og han har v\xc3\xa6rt president i Norges Vektl\xc3\xb8fterforbund fra 2005 og fram til 2016._NEWLINE_I 1995 ble han valgt inn som styremedlem i EWF, og han beholdt dette vervet fram til 2008. Da ble han valgt til visepresident i EWF for perioden 2008-2012. For samme periode ble ble han ogs\xc3\xa5 valgt inn som styremedlem i IWF. Da han ga seg som styremedlem internasjonalt i 2012, gikk han inn i EWFs \xc2\xabTechnical commitee\xc2\xbb fram til 2016. Men Per ga seg ikke med dette, samme h\xc3\xb8st ble han enstemmig valgt som generalsekret\xc3\xa6r i Nordiska Tyngdlyftningsf\xc3\xb6rbundet.\xc2\xa0_NEWLINE_En stor del av Per Mattingsdals vektl\xc3\xb8fterkarriere har dreid seg om dommergjerningen. Han hadde internasjonalt dommerkort kategori I, og han har d\xc3\xb8mt flere OL, sittet i juryen b\xc3\xa5de ved EM og VM, og han har d\xc3\xb8mt et utall nasjonale og internasjonale mesterskap.\xc2\xa0'